ముంబై : పెరుగుతున్న ముడి చమురు ధర జపాన్కు చెందిన ఆర్థిక సేవల సంస్థ నొమురా ఆందోళన వ్యక్తం చేసింది. ఈ పెరుగుదల భారత ఆర్థిక వ్యవస్థకు పొగబెట్టే ప్రమాదం ఉందని హెచ్చరించింది. పీపా చమురు ధర 10 డాలర్లు పెరిగితే జిడిపిలో ద్రవ్య లోటు 0.1 శాతం, మూల ధన ఖాతా లోటు 0.4 శాతం పెరిగే అవకాశం ఉందని ఒక నివేదికలో పేర్కొంది. ‘చమురు ధరల పెరుగుదల చమురు దిగుమతులపై ఎక్కువగా ఆధారపడిన భారత్ లాంటి దేశాలకు ఏ మాత్రం మంచిది కాదు. దీని వల్ల స్థూల ఆర్థిక పరిస్థితులపైనా తీవ్ర ప్రతికూల ప్రభావం పడుతుంది’ అని తెలిపింది. దీంతో వృద్ధి రేటు నీరసించి, ద్రవ్యోల్బణం అదుపు తప్పే ప్రమాదం ఉందని హెచ్చరించింది. ఫలితంగా ద్రవ్య, మూల ధన ఖాతా లోటూ అదుపు తప్పుతాయని పేర్కొంది.
mumbai : perugutunna mudi chamuru dhara japaanku chendina aardhika sevala samstha nomura aandolana vyaktam chesindi. ee perugudala bhaarata aardhika vyavasthaku pogabette pramaadam undani heccharinchindi. peepa chamuru dhara 10 daalarlu perigithe jidipilo dravya lotu 0.1 saatam, muula dhana khata lotu 0.4 saatam perige avakaasam undani oka nivedikalo perkondi. ‘chamuru dharala perugudala chamuru digumatulapai ekkuvagaa aadhaarapadina bharat lanti deshaalaku e maatram manchidi kaadu. deeni valla sthoola aardhika paristhitulapainaa teevra pratikuula prabhaavam padutundi’ ani telipindi. deentho vruddhi retu neerasinchi, dravyolbanam adupu tappe pramaadam undani heccharinchindi. phalitamgaa dravya, muula dhana khata lotoo adupu tapputaayani perkondi.